Muhamed VI. od Maroka
<s>Muhamed VI (arapski: محمد السادس) rođen kao Muḥamed ibn al-Ḥasan (Rabat, 21. august - ) je aktualni monarh Maroka iz Alauitske dinastije koji je na položaj stupio 1999.</s>

<s>Biografija</s>

<s>Muḥamed ibn al-Ḥasan je svoje osnovno i srednjoškolsko školovanje obavio na kraljevskom koledžu.</s><s>Nakon tog je pohađao Univerzitet Muhamed V u Rabatu, na kom je 1985. diplomirao pravo, a tri godine kasnije i magistrirao.</s><s>Jedan kraći period krajem 80-ih, krunski princ je proveo na studiju u sjedištu Evropske komisije u Bruxellesu.</s><s>Nakon tog je nastavio studije na Univerzitetu u Nici gdje je 1993. doktorirao sa dizertacijom o odnosima između država Magreba i Evropske ekonomske zajednice.</s>

<s>Vremenom se prijestolonasljednik sve više uključivao u vođenje zemlje, i bio podrška svom ocu, kralju Hasanu II.</s><s>Otac mu je 1985. povjerio koordiniciju oružanih snaga zemlje.</s><s>Kako se zdravlje njegova oca pogoršalo 90-ih, prijestolonasljednik ga je predstavljao na brojnim 
političkim sastancima i ceremonijalnim funkcijama, kako u zemlji, tako i po inozemstvu.</s>

<s>Kad mu je u otac 23. jula 1999. umro - Muhamed je bez ikakvih većih problema preuzeo tron, i nastavio prozapadnjačku politiku svog oca, umjerenu prema arapskim zemljama.</s>

<s>Prvi put se Muḥamed VI. suočio sa ozbiljnim problemima u junu 2011. na valu Arapskog proljeća kad su i marokanski demonstranti zahtjevali veću demokratizaciju zemlje.</s><s>On je na te zahtjeve odgovorio - svojim prijedlogom novog ustava, kojim bi se smanjili kraljevski prerogativi, a povećali oni premijera i parlamenta, ali bi kralj i nadalje ostao vrhovni autoritet u svim područjima vlasti, uz potpunu kontrolu nad vjerskim poslovima, nacionalnom sigurnosti i strateškom politikom.</s>

<s>Birači su na referendumu u julu odobrili novi ustav, usprkos prigovora kritičara koji su kralja optuživali da je učinilo premalo za transformaciju političkog sistema.</s>

<s>Izvori</s>

<s>Vanjske veze</s>

<s>Muḥammad VI, king of Morocco</s>

<s>Marokanski vladari
Biografije, Maroko</s>

